ddrg/super_eurlex huggingface dataset:
33.

poziva Komisijo, naj pregleda vprašanje čezmejnega upravljanja pravic in spremeni zdajšnje stanje pravne negotovosti, ki je nastalo s priporočilom Komisije 2005/737/ES z dne 18. oktobra 2005 o kolektivnem čezmejnem upravljanju avtorskih pravic, pri tem pa naj upošteva, da so avtorske pravice zaradi kulturnih, tradicionalnih in jezikovnih razlogov same po sebi teritorialne, in zagotovi vseevropski sistem izdaje licenc, ki bo potrošnikom omogočal dostop do najširše izbire vsebin, vendar ne na račun lokalne evropske ponudbe;
3.

meni, da predlagan sporazum ne bi smel vsiljevati omejitev za poštene sodne postopke ali omajati temeljnih pravic, kot so svoboda izražanja in pravica do zasebnosti;
26.

pozdravlja pravne reforme zadnjih let glede zaščite žrtev nasilja v družini in nezakonite trgovine; vendar priznava, da te niso primerne in da je treba dodatno ukrepati, in je še vedno resno zaskrbljen zaradi razširjenega družinskega nasilja in trgovine z ženskami in otroci za spolno izkoriščanje in prisilno delo; je zaskrbljen, ker vse večjemu številu poročanj o incidentih na tem področju ne sledijo vedno primerne policijske preiskave ali sodne odredbe o zaščiti; poziva k polnemu izvajanju veljavne zakonodaje o zaščiti žensk in otrok pred vsemi oblikami nasilja ter k sprejetju in izvajanju celostnega sistema za njihovo zaščito in ponovno integracijo, vključno z obvezno in učinkovito registracijo vseh otrok in novorojenčkov, celostnim nudenjem brezplačne pravne, socialne in psihološke pomoči žrtvam, kampanjami za dviganje javne osveščenosti, primernimi usposabljanji za agencije, ki izvajajo zakonodajo, in oblikovanjem mreže zavetišč (ki naj bo dovolj obsežna in kakovostna ter bo lahko pokrila različne potrebe žrtev nasilja v družini in nezakonite trgovine); poziva Komisijo, naj v zvezi s tem okrepi svojo podporo albanskim oblastem;
C.

ker so neporabljena sredstva za plačila v letu 2009 v razdelku 1 znašala 451 milijonov EUR, v razdelku 2 so bila 244 milijonov EUR, v razdelku 3 so znašala 106 milijonov EUR, v razdelku 4 so bila 603 milijone EUR, v razdelku 5 pa 263 milijonov EUR,
21.

naroči svojemu predsedniku, naj to resolucijo posreduje Svetu, Komisiji, visoki predstavnici EU zunanjo in varnostno politiko, vladam in parlamentom držav članic, generalnemu sekretarju Organizacije združenih narodov, Varnostnemu svetu Organizacije združenih narodov, Komisiji OZN za človekove pravice, predsedniku iranskega vrhovnega sodišča ter vladi in parlamentu Islamske republike Iran.
B.

ker bi morala strategija EU 2020 spodbujati gospodarsko rast in ustvarjati delovna mesta ter ker so štiriodstotni padec BDP, upad industrijske proizvodnje in skupaj več kot 23 milijonov brezposelnih žensk in moških resna socialna in gospodarska vprašanja,
27.

poziva države članice, naj v skladu z evropskimi cilji razvijejo cenovno in drugače dostopne, kakovostne varstvene storitve za otroke in druge vzdrževane osebe in zagotovijo, da je dostopnost teh storitev združljiva z urniki dela žensk in moških, ki delajo s polnim delovnim časom; poziva Komisijo in države članice, naj polno izkoristijo potencial, ki ga ponujajo strukturni skladi in evropski kmetijski sklad za razvoj podeželja in omogočijo lažji dostop do financiranja kakovostnih storitev; poziva Komisijo, naj predlaga posebno direktivo o očetovskem in posvojiteljskem dopustu ter dopustu za nego staršev;
12.

je zaskrbljen glede vpliva sistema Rimskega statuta na žrtve, posameznike in skupnosti, ki so doživeli kazniva dejanja, za katera je pristojno Mednarodno kazensko sodišče; meni, da je bistveno, da se žrtvam in prizadetim skupnostim zagotovi dostop do informacij o delu Sodišča in da ga razumejo, ter da morajo biti pravice in interesi žrtev prva skrb skupnosti Rimskega statuta, ob čemer je treba upoštevati, da je Mednarodno kazensko sodišče sodni organ, ki dopolnjuje primarno vlogo držav pogodbenic pri zagotavljanju zaščite in dostopa do sodstva in učinkovite povrnitve škode za žrtve, tako posamične kot skupinske; meni, da bi države članice morale: — kadar je za osebo izdan nalog za prijetje, dejavno sodelovati; — priznati inovativna orodja, ki so Mednarodnemu kazenskemu sodišču na voljo za izvršitev pravice žrtev do sojenja, tudi možnost, da žrtve sodelujejo v postopkih Mednarodnega kazenskega sodišča in da zahtevajo povrnitev škode, pri čemer je treba upoštevati dopolnjevalno vlogo odškodninskega sklada za žrtve pri povrnitvah škode in drugi pomoči, vključno z zaščito prič; zagotoviti žrtvam in njihovim odvetnikom ustrezno pravno pomoč in zaščito; — priznati dosedanji napredek Sodišča pri delu v prizadetih skupnostih in ga spodbujati, naj to delovanje še okrepi; poudariti, kako pomembne je terensko delo Mednarodnega kazenskega sodišča, da bi povečale njegov vpliv med žrtvami in prizadetimi skupnostmi; — posebno pozornost nameniti skupinam, ki so že tradicionalno odrinjene, na primer otrokom in ženskam ter domorodnemu prebivalstvu, ter s tem zagotoviti, da mednarodno kazensko sodstvo ne bi postalo zgolj orodje za ohranjanje krivic in stereotipov, ki jih morda te skupine doživljajo; — se zavezati k znatnim finančnim prispevkom v odškodninski sklad za žrtve, — med revizijsko konferenco sodelovati s civilno družbo in tako zagotoviti, da bodo njena stališča ustrezno zastopana, tudi z udeležbo na prireditvah People's Space, ki jih organizira mreža Human Rights Network;
44.

priznava, da je zelo pomembno izboljšati kakovost in varnost darovanja ter presajanja organov; poudarja, da bo to vplivalo na zmanjšanje tveganja pri presajanju in zato zmanjšalo škodljive učinke; priznava, da lahko ukrepi v zvezi s kakovostjo in varnostjo vplivajo na razpoložljivost organov in obratno; poziva Komisijo, naj pomaga državam članicam razviti zmogljivosti za vzpostavitev in oblikovanje regulativnih okvirov za izboljšanje kakovosti in varnosti;
J.

ker je bila prehodna ureditev, ki bi omogočila prihod dodatnih poslancev med sedanjim parlamentarnim mandatom, predvidena že v sklepih zasedanja Evropskega sveta 11. in 12. decembra 2008 in so bili pogoji za začasno povečanje števila poslancev Evropskega parlamenta določeni s sklepi zasedanja Evropskega sveta 18. in 19. junija 2009,
10.

vztraja, da je treba strateško partnerstvo razumeti kot priložnost za razpravo o tem, kako učinkoviteje izvajati klavzulo o človekovih pravicah in demokraciji v vseh sporazumih, ki jih podpišeta obe strani, pa tudi o tem, kako ocenjevati uresničevanje te klavzule – vključno z razvojem njenih pozitivnih razsežnosti – glede na to, da so človekove pravice in demokracija temeljne vrednote;
2.

poudarja, da daje člen 290 PDEU zakonodajalcu svobodo pri izbiri nadzornega mehanizma; meni, da sta dva primera, našteta v členu 290(2), in sicer nasprotovanje in preklic, zgolj ponazorilna ter da bi se lahko prenos pooblastila podredil tudi drugim načinom nadzora, kot sta na primer izrecna odobritev Parlamenta in Sveta za vsak delegirani akt ali možnost preklica posameznih delegiranih aktov, ki so že v veljavi;
3.

pozdravlja načrt za uresničevanje enotnega območja plačil v eurih, ki ga je sprejela Komisija septembra 2009, ter v celoti podpira v načrtu opredeljene ukrepe na šestih področjih (pospešitev prehoda; povečevanje osveščenosti in spodbujanje proizvodov SEPA; oblikovanje zdravega pravnega okolja za območje SEPA in krepitev skladnosti z njim; spodbujanje inovacij; zagotavljanje potrebne standardizacije, medopravilnosti in varnosti; pojasnitev in izboljšanje upravljanja območja SEPA);
A.

ker so v Slonokoščeni obali potekale volitve in se je država po drugem krogu volitev 28. novembra 2010 znašla v hudi politični in ustavni krizi; ker je volilno kampanjo pred drugim krogom volitev zaznamovalo ozračje napetosti in nasilnih dejanj, ki so privedla do poškodb in več primerov smrti,
J.

ker je predsednik Chávez januarja 2010 ukazal ukinitev oddajanja postaje RCTV International (RCTV-I) ter petih drugih kabelskih in satelitskih televizijskih programov (TV Chile, Ritmo Son, Momentum, America TV in American Network), potem ko niso prenašale uradnega predsedniškega govora ob 52. obletnici strmoglavljenja Pereza Jimeneza, in ker sta dve od teh postaj, America TV in RCTVI, še vedno prepovedani,
G.

ker je to privedlo do aretacij vodilnih članov družine Ampatuan in njihovih obtožb za večkratne umore ter do odkritja ogromne zaloge orožja in na tisoče skritih kartic za identifikacijo volivcev, kar kaže na masovno ponarejanje glasov v korist politične skupine predsednice Arroyo iz stranke Lakas Kampi CMD,
68.

opozarja, da mora multilateralizem ostati glavna prednostna naloga EU, in zahteva, da je treba na sedanjih in prihodnjih trgovinskih pogajanjih spoštovati načelo posebne in diferencirane obravnave držav v razvoju; trdno verjame, da potrebujemo učinkovit in reformiran večstranski trgovinski okvir za izgradnjo bolj uravnoteženega in pravičnejšega gospodarskega sistema, kot del novega svetovnega upravljanja, ki bo služilo razvoju in izkoreninjanju revščine;
17.

naroči svojemu predsedniku, naj to resolucijo posreduje Svetu, Komisiji, podpredsednici Komisije/visoki predstavnici za zunanje zadeve in varnostno politiko, vladam in parlamentom držav članic, institucijam Afriške unije, generalnemu sekretarju Združenih narodov, generalnemu podsekretarju Združenih narodov za humanitarne zadeve in koordinatorju za nujno pomoč, varnostnemu svetu Združenih narodov, svetu Združenih narodov za človekove pravice ter vladam in parlamentom držav na območju Velikih jezer.
1.

poudarja, da države v razvoju niso povzročile globalne finančne in gospodarske krize, vendar jih je ta nesorazmerno prizadela, tako da se spopadajo s hudim nazadovanjem rasti in zaposlovanja, negativnimi učinki na trgovinsko in plačilno bilanco, močnim upadom neto pritoka zasebnega kapitala in tujih neposrednih naložb, zmanjšanim dostopom do kreditov in trgovinskega financiranja, upadom prihodkov, velikimi in nestabilnimi gibanji menjalnih tečajev, kolapsom rezerv, vse večjo nestalnostjo in padanjem cen surovin ter manjšimi prihodki od turizma;
G.

ker sta uveljavljanje in varstvo vseh človekovih pravic temeljni pogoj za demokratično družbo, kot to ponovno potrjuje resolucija generalne skupščine Združenih narodov št. 59/201, in ker imajo lahko demokratični sistemi različne oblike, kar velja tudi za EU, demokracija pa je univerzalna vrednota in so njena temeljna načela oziroma elementi zapisani v številnih mednarodnih deklaracijah in konvencijah; ker so ti elementi, opredeljeni v prej nevedenih resolucijah generalne skupščine Združenih narodov iz let 2000 in 2004 (A/RES/55/96 in A/RES/59/201), med drugim: — spoštovanje človekovih pravic in temeljnih svoboščin, med drugim svobodo združevanja in mirnega zbiranja, svobodo izražanja in svobodo mnenja; — pravica do sodelovanja pri vodenju javnih zadev, neposredno ali prek svobodno izvoljenih predstavnikov, ter pravico do glasovanja in izvolitve na poštenih in rednih svobodnih volitvah, ki potekajo na osnovi splošne in enake volilne pravice in tajno, kar zagotavlja svobodno izražanje volje volivcev, — pluralistični sistem političnih strank in organizacij; — spoštovanje pravne države; — ločitev zakonodajne, izvršilne in sodne oblasti ter neodvisnost sodstva; — preglednost in odgovornost javne uprave ter — svobodni, neodvisni in pluralni mediji,
—

za izdelke, ki vsebujejo azbestna vlakna in so bila vgrajena, ali so bila v uporabi že pred 1. januarjem 2005, in sicer pod posebnimi pogoji, ki zagotavljajo visoko stopnjo varovanja zdravja ljudi, in
obsoja akcijo pregona, ki so jo začele moldavske oblasti proti novinarjem, predstavnikom civilne družbe in opozicijskim strankam, ki vključujejo zlasti aretacije in izključitve novinarjev, motnje pri dostopu do spletnih strani in televizijskih postaj, širjenjem propagande na javnih kanalih in onemogočen dostop predstavnikov opozicije do javnih medijev; meni, da je namen teh ukrepov izolirati Republiko Moldavijo pred domačimi in mednarodnimi mediji ter javnim nadzorom; obžaluje in obsoja nadaljevanje cenzure prek pisem, ki sta jih minister za notranje zadeve in minister za pravosodje poslala nevladnim organizacijam, političnim strankam in množičnim medijem;
70.

ne more sprejeti, da je Skupnost v okviru sporazuma Philip Morris in Japan Tobacco prejela sredstva v višini 1,65 milijarde EUR za boj proti goljufiji, Komisija pa je 90 % teh poslala naravnost ministrstvom za finance držav članic, namesto da bi oblikovala skupen pristop; poziva Svet in Komisijo, da s Parlamentom sestavita tristransko delovno skupino, ki bo poiskala ustrezne rešitve za bolj smotrno in boljšo uporabo tega in podobnih prihodkov Unije; meni, da je nesprejemljivo, da Unija v času gospodarske recesije glob, ki znašajo več milijard evrov in ki jih plačujejo velika podjetja, ker so kršila evropska pravila o konkurenci v škodo evropskih potrošnikov, ne uporabi za spodbujanje gospodarstva, kar bi koristilo brezposelnim, in/ali za pomoč državam v razvoju, ki jih bo kriza najbolj prizadela, pač pa jih preprosto nakazuje v nacionalne blagajne;
35.

opozarja na ključno vlogo izobraževalnih programskih vsebin in struktur pri spodbujanju vključevanja in zmanjševanju napetosti med etničnimi skupinami; zato poziva vlade Zahodnega Balkana, naj izboljšajo kakovost izobraževanja, tako da vključijo državljanske, človekove in demokratične pravice kot temeljne evropske vrednote v ustrezne učne načrte in končajo segregacijo v šolah; poudarja, da mora poučevanje zgodovine v šolah in na univerzah na Zahodnem Balkanu temeljiti na dokumentiranih raziskavah in mora odražati različna stališča različnih narodnih in etničnih skupin v regiji, če naj bi se dosegli trajni rezultati pri spodbujanju sprave in izboljšanju medetničnih odnosov; v celoti podpira pobude, kot so skupni projekt o zgodovini centra za demokracijo in spravo v jugovzhodni Evropi, ki so namenjene pripravi in razdeljevanju skupnega gradiva za poučevanje zgodovine, ki bi ponudilo pregled zgodovine Balkana z več vidikov, in poziva pristojna ministrstva, izobraževalne organe in izobraževalne ustanove v regiji, naj podprejo uporabo skupnega gradiva za poučevanje zgodovine; poziva Komisijo, naj finančno in politično podpre takšne pobude;
6.

poziva Svet in Komisijo naj pospešita, poenostavita in povečata finančno podporo avtomobilski industriji, predvsem prek Evropske investicijske banke in z odobritvijo državnih jamstev za nizkoobrestna posojila; poziva Svet in Komisijo, naj zahtevata poenostavitev upravnega postopka za zahtevke za posojilo; meni, da bi morala finančna podpora v obliki posojil oživiti povpraševanje po novih vozilih v korist gospodarske rasti, okolja in varnosti v cestnem prometu;
20.

je zaskrbljen, ker je bilo v okviru IPA za leto 2007 za komponento II dodeljenih le 38 800 000 EUR sredstev, medtem ko je celotni znesek za IPA znašal 497 200 000 EUR (torej manj kot 8 %); poudarja, da je to v nasprotju s trditvijo Komisije, da čezmejno sodelovanje pripomore k spravi in dobrim sosedskim odnosom in je zlasti pomembno v regiji, ki je bila še pred kratkim zaznamovana s konflikti; obžaluje, da je bilo v praksi težko vzpostaviti učinkovito sodelovanje zaradi številnih razlogov, vključno z razhajanjem struktur in postopkov med nekaterimi partnerji, pa tudi zaradi političnih težav; poziva države upravičenke in Komisijo, naj si v okviru te komponente prizadevajo za obstoječe sodelovanje in naj vzpostavijo novo sodelovanje v skladu s ciljem pospeševanja dobrih sosedskih odnosov in spodbujanja gospodarskega vključevanja, zlasti s področja okolja, naravne in kulturne dediščine ter boja proti korupciji in organiziranemu kriminalu;
43.

predlaga, da bi po skrbni preučitvi učinkov finančne krize na realno gospodarstvo pozvali Evropsko investicijsko banko k okrepitvi njene podpore novim državam članicam; nadalje poudarja pomembnost vključevanja zasebnega sektorja v ponovno stabilizacijo teh gospodarstev; pozdravlja povečane aktivnosti Evropske banke za obnovo in razvoj v novih državah članicah in nedavni skupni akcijski načrt mednarodnih finančnih institucij za podporo bančnega sistema in posojanja realnemu gospodarstvu v srednji in vzhodni Evropi, ki so ga pripravile Evropska banka za obnovo in razvoj, Evropska investicijska banka, Evropski investicijski sklad in Svetovna banka, da bi pomagale bančnemu sistemu in realnemu gospodarstvu v srednji in vzhodni Evropi; vendar priporoča, da se pravočasno opravi revizija opredelitve pojma držav v tranziciji in presoja umika dejavnosti Evropske banke za obnovo in razvoj znotraj EU;
5.

poudarja, da sta jasna opredelitev in razdelitev odgovornosti odločilnega pomena za doseganje rezultatov pri politikah EU in učinkovite porabe v proračunu; poudarja, da so komisarji politično odgovorni; poudarja tudi, da so v odnosu do Parlamenta prav tako v celoti odgovorni za izvajanje preudarnega in učinkovitega vodenja v svojih oddelkih in v Komisiji kot celoti; poudarja, da so dobri odnosi med institucijami v duhu medsebojnega zaupanja in odprtosti ključni element za uspeh;
poudarja, da nimajo vse države članice predpisov, ki bi trgovcem na drobno dovoljevali prodajo nasilnih iger samo odraslim, ter poziva lastnike internetnih kavarn naj otrokom v njihovih kavarnah preprečijo igranje iger, ki so glede na oznako namenjene starejšim skupinam; se sklicuje na raziskavo javnega mnenja Evrobarometer z naslovom „Naproti varni uporabi interneta za otroke - perspektiva staršev“ (3) („Towards a safer use of the Internet for children in the EU – a parents’ perspective“), objavljeno dne 9. decembra 2008, ki je pokazala, da 3,2 % otrok, starih od šest do sedemnajst let, internet uporablja v internetnih kavarnah brez nadzora staršev; meni, da je potreben skupen pristop k strogim sankcijam za trgovce na drobno in lastnike internetnih kavarn; zato poziva države članice, naj z ustreznimi ukrepi, na primer s preverjanjem identitete, preprečijo otrokom, da bi kupovali in igrali igre, ki so glede na oznako namenjene starejšim skupinam; podpira predlog Komisije o uvedbi vseevropskega kodeksa ravnanja za trgovce na drobno in proizvajalce v sektorju videoiger, da bi preprečili prodajo nasilnih in škodljivih videoiger mladoletnikom;
41.

naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.
23.

pozdravlja napredek pri procesu privatizacije, ki poteka v jeklarskem in telekomunikacijskem sektorju, ter odločitev hrvaških oblasti, da nadaljujejo razpise za privatizacijo hrvaških ladjedelnic, ki bi se morala zaključiti v letu 2009, in poudarja, da je treba prodajo ladjedelnic izpeljati popolnoma pregledno in ob upoštevanju standardov konkurenčnosti EU; poziva hrvaško vlado, naj ob podpori Komisije sprejme posebne ukrepe za izravnavo socialnih stroškov prestrukturiranja; poziva Komisijo in Svet, naj ob pregledu doseženega napredka Hrvaške pri izvajanju potrebnih reform upoštevata sedanjo gospodarsko in finančno krizo;
31.

zahteva, da se v okviru svetovnega trga s CO2 spodbuja ohranjanje in obnavljanje gozdov, zlasti v tistih državah članicah, ki so izgubile svojo gozdno naravno dediščino, in poudarja potrebo po uvedbi celovitega in trajnostnega upravljanja z gozdovi znotraj Evropske unije;
5.

poziva Observatorij, naj glede na to razširi svoje dejavnosti, da bodo izrecno zajemale zadnje izzive, ki so posledica zbliževanja medijev in razvoja, pri tem pa naj posebno pozornost nameni analizi učinka digitalizacije na filmsko in avdiovizualno industrijo na splošno ter analizi spletnih avdiovizualnih storitev, mobilne televizije in videoiger;
36.

priporoča vključevanje staršev v šolsko življenje in povečanje ozaveščenosti o možnem vplivu življenjskih pogojev in zunajšolskih dejavnosti na pridobivanje spretnosti in znanja v šoli in priznava, da odprava neenakosti v izobraževanju zgolj na podlagi izobraževalne politike ni bila uspešna;
37.

poziva Komisijo, naj oblikuje celovito strategijo za odpravo ovir za uporabo elektronske trgovine, ki še vedno vplivajo na mala in srednje velika podjetja (dostop do informacijskih in komunikacijskih tehnologij, stroški razvoja in vzdrževanja sistemov elektronskega poslovanja, pomanjkanje zaupanja, pomanjkanje informacij, pravna negotovost glede mednarodnih sporov itd.), in priporočila za ustrezno politiko, vključno z zagotavljanjem spodbud za mala in srednje velika podjetja za okrepljeno sodelovanje v spletnem trgovanju z izdelki in storitvami; v zvezi s tem spodbuja k oblikovanju podatkovne baze, namenjene zagotavljanju informacijske podpore in upravljavskega usmerjanja novim in neizkušenim udeležencem v spletnem trgovanju in k izvedbi primerjalne ekonomske analize koristi elektronske trgovine in spletnega oglaševanja za mala in srednje velika podjetja ter študije primerov uspešnih malih in srednje velikih podjetij v EU, ki trgujejo na spletu;
30.

poziva vse države, ki sodelujejo v partnerstvu, Komisijo in prihodnje institucije Unije za Sredozemlje, naj dajo nov zagon upravljanju skupnih migracijskih politik, da se ovrednotijo človeški viri in okrepijo izmenjave med narodi Sredozemlja, obenem pa odreče vsem korakom, ki so usmerjeni izključno v varnost; meni, da se morajo vprašanja glede priseljevanja osredotočiti na možnosti zakonite mobilnosti, boj proti nezakonitim tokovom, na boljše vključevanje priseljenih skupin in na izvajanje pravice do azila; poudarja pomen, ki ga pripisuje tesnemu sodelovanju in duhu skupne odgovornosti med državami članicami Evropske unije in državami južnega Sredozemlja; odobrava izvedbo ministrske konference Euromed o migracijah v novembru 2007 in meni, da bi morala Unija za Sredozemlje nameniti pozornost zlasti strukturiranemu upravljanju migracijskih tokov;
7.

poziva beloruske oblasti, naj spoštujejo človekove pravice tako da: a) izvedejo potrebne spremembe beloruskega kazenskega zakonika ter črtajo člene 367, 368 in 369-1, zlasti pa člen 193, ki se pogosto zlorabljajo kot sredstvo represije, b) se vzdržijo groženj s kazenskimi postopki, med drugim za izogibanje služenju vojaškega roka v Belorusiji ali proti študentom, ki so bili izključeni z univerz zaradi svojega državljanskega nazora in so bili prisiljeni študij nadaljevati v tujini, c) odpravijo vse ovire, ki v Belorusiji onemogočajo primerno registracijo nevladnih organizacij; odpravijo prepoved uporabe zasebnih stanovanj kot naslovov za registracijo neprofitnih društev; ponovno pregledajo predsedniško uredbo št. 533 z dne 23. oktobra 2007, ki ureja uporabo pisarn za nevladne organizacije in politične stranke, d) izboljšajo obravnavanje in spoštovanje narodnih manjšin, vključno s priznanjem legitimno izvoljenega organa unije Poljakov v Belorusiji, ki ga vodi Angelika Boris, kulture, cerkva, vzgojno-izobraževalnega sistema ter zgodovinske in materialne dediščine, da bi se končala samoizolacija države od ostale Evrope in da bi se znatno izboljšali odnosi med EU in Belorusijo;
18.

poudarja, da je bistveno, da gozdovi, biotska raznovrstnost in avtohtoni prebivalci ali prebivalci, ki so odvisni od gozda, ne bodo ogroženi; v zvezi s tem poudarja, da bi moralo biti državam AKP dovoljeno, da izvajajo predpise, ki bodo omejevali izvoz lesa in drugih nepredelanih surovin, in da te zakone uporabljajo za varstvo gozdov, prostoživečih živali in rastlin ter domače industrije;
54.

ponovno poziva EU, naj učinkoviteje uporabi svojo pomoč in politično podporo tretjim državam ter druge instrumente, kot so dialogi in posvetovanja o človekovih pravicah, da zagotovi širše soglasje o svojih pobudah ali pobudah, pri oblikovanju katerih sodeluje, ki naj jih vodi spoštovanje mednarodnega prava in splošno priznanih standardov na področju človekovih pravic ter spodbujanje demokratičnih reform; obenem poziva države članice EU in Komisijo, da pri določanju ciljev in prednostnih nalog programov pomoči EU upoštevajo rezultate dela UNHRC v zvezi z določeno državo, vključno s priporočili in zaključki splošnega rednega pregleda;
3.

poziva države članice, naj še naprej dejavno sodelujejo in si izmenjujejo znanje in izkušnje s pristojnimi organi EU in nevladnimi organizacijami, da bi preprečile trgovino z otroki in se proti njej borile ter zagotovile ustrezno obravnavo žrtev te trgovine;